b'\n_START_ARTICLE_\nNovell\n_START_PARAGRAPH_\nNovell er et amerikansk konsern som siden 1983 har utviklet programvare for nettverkstjenester. De er kjent for sin katalogtjeneste, eDirectory og sitt nettverksoperativsystem, NetWare. Lenge var de n\xc3\xa6rmest alene om \xc3\xa5 tilby gode l\xc3\xb8sninger for deling av ressurser over datanettverk. _NEWLINE_Novell har i de siste \xc3\xa5r slitt tungt i konkurransen med Microsoft. Novell har begynt \xc3\xa5 jobbe tett med milj\xc3\xb8er for \xc3\xa5pen kildekode, og har kj\xc3\xb8pt flere selskaper som utvikler tjenester for Linux. Det kan se ut til at denne strategien er vellykket._NEWLINE_Novell har basert p\xc3\xa5 sine produkter rundt sikkerhet de siste 10 \xc3\xa5r etablert seg som en av de markedsledende leverand\xc3\xb8rer av Identity og Access Management (I&AM). _NEWLINE_Novell har ogs\xc3\xa5 en anerkjent suite for systemadministrasjon, ZENWorks.'